26. 10. 88 De Europæiske Fællesskabers Tidende Nr. C 276/5 
II 
(Forberedende retsakter) 
KOMMISSIONEN 
Forslag til Rådets forordning (EØF) om fastsættelse af særforanstaltninger for hampfrø 
KOM(88) 480 endelig udg. 
(Forelagt af Kommissionen den 19. september 1988) 
(88/C 276/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Produktionen af hampfrø er af betydning for økonomien 
i visse områder af Fællesskabet; for at fremme udvik­
lingen af denne produktion, der er udsat for direkte 
konkurrence fra hampfrø, der er indført toldfrit fra tred­
jelande, bør der fastsættes hensigtsmæssige støtteforan­
staltninger; 
med henblik herpå bør fællesskabsproducenternes 
markedsafsætning af deres afgrøder sikre dem et 
passende vederlag; 
til det formål bør der ydes støtte til hampfrø produceret i 
Fællesskabet; med hensyn til det karakteristiske ved 
denne produktion bør der indføres en ordning, hvor 
støtten fastsættes til et standardbeløb; 
der må i overensstemmelse med bestemmelserne i forord­
ningen om finansieringen af den fælles landbrugspolitik 
ske en fastsættelse af Fællesskabets finansielle ansvar for 
de udgifter, som medlemsstaterne pådrager sig ved 
gennemførelsen af denne forordning; 
visse hampsorter indeholder stoffer, der kan være skade­
lige for menneskers helbred; der bør derfor kun ydes 
støtte til hampfrø, der frembyder tilstrækkelige garantier 
med hensyn til indholdet af euforiserende stoffer i det 
høstede produkt; for at sikre at de i denne forordning fastsatte foranstalt­
ninger for produktionsåret 1988/89 gennemføres under 
de bedste vilkår, er det nødvendigt med overgangsforan­
staltninger; der bør derfor ydes støtte i form af et stand­
ardbeløb pr. hektar for det nævnte produktionsår — 
UDSTEDT FØLGENDE FORORDNING: 
Artikel 1 
1. Hvert år inden den 1. august fastsættes for Fælles­
skabet for det følgende produktionsår en støtte til 
hampfrø henhørende under KN-kode 1207 99 91 i 
henhold til den i artikel 43, stk 2, i Traktaten fastsatte 
fremgangsmåde. Denne støtte fastsættes på et for produ­
centerne rimeligt niveau under hensyntagen til Fællesska­
bets forsyningsbehov. 
2. Støtten ydes kun til frø fremstillet på basis af 
frøsorter, som frembyder visse garantier, der skal fast­
lægges, med hensyn til indholdet af euforiserende stoffer 
i det høstede produkt. 
3. Støtten er gældende i hele det pågældende produk­
tionsår; dette dækker perioden fra 1. august til 31. juli, 
medmindre Rådet på forslag af Kommissionen vedtager 
undtagelsesbestemmelser med kvalificeret flertal. 
Artikel 2 
1. Støtten ydes for en produktion, der fastslås under 
anvendelse af et indikativudbytte på de tilsåede og afhø­
stede arealer. Dette indikativudbytte kan variere i 
forhold til det konstaterede udbytte i de vigtigste 
produktionsområder i Fælleskabet. 
Nr. C 276/6 De Europæiske Fællesskabers Tidende 26. 10. 88 
2. På forslag af Kommissionen vedtager Rådet med 
kvalificeret flertal almindelige regler for ydelse af støtte 
samt for kontrol med de tilsåede og afhøstede arealer i 
Fællesskabet med henblik på at afgøre, om de er beret­
tiget til støtte. 
3. I henhold til fremgangsmåden i artikel 12 i Rådets 
forordning (EØF) nr. 1308/70 af 29. juni 1970 om den 
fælles markedsordning for hør og hamp (l) fastsættes: 
a) indikativudbyttet 
b) gennemførelsesbestemmelserne til nærværende artikel. 
Artikel 3 
Medlemsstaterne og Kommissionen meddeler hinanden 
de oplysninger, der er nødvendige for denne forordnings 
anvendelse. Disse oplysninger udarbejdes efter frem­
gangsmåden i artikel 12 i forordning (EØF) nr. 1308/70. 
De nærmere bestemmelser vedrørende meddelelse og 
bekendtgørelse af disse oplysninger vedtages efter samme 
fremgangsmåde. 
Artikel 4 
Bestemmelserne om finansiering af den fælles landbrugs­
politik anvendes på den støtteordning, der er fastsat i 
denne forordning. Artikel 5 
1. Uanset nærværende forordning fastsættes støtten 
for hampfrø til 161,5 ECU pr. hektar for produktions­
året 1988/89. Støtten ydes til hampproducenten for de 
arealer, der er berettiget til den i artikel 4 i forordning 
(EØF) nr. 1308/70 omhandlede støtte, og for hvilke det 
på tilfredsstillende måde over for den pågældende 
medlemsstat godtgøres, at det normale arbejde i forbin­
delse med frøenes afhøstning er blevet udført. 
2. I overensstemmelse med artikel 5 i forordning 
(EØF) nr. 1676/85 (2) anses den udløsende begivenhed 
for retten til støtte til hampfrø for produktionsåret 
1988/89 for at være indtruffet den 1. september 1988. 
Artikel 6 
Denne forordning træder i kraft på dagen for offentlig­
gørelsen i De Europæiske Fællesskabers Vidende. 
Denne forordning gælder første gang for hampfrø, der 
er høstet i produktionsåret 1988/89. 
Denne forordning er bindende i alle enkeltheder og 
gælder umiddelbart i hver medlemsstat. 
(!) EFT nr. L 146 af 4. 7. 1970, s. 1. O EFT nr. L 164 af 24. 6. 1985, s. 1.